L 368/110 Den Europæiske Unions Tidende 23.12.2006 KOMMISSIONENS DIREKTIV 2006/142/EF af 22. december 2006 om ændring af bilag IIla til Europa-Parlamentets og Rådets direktiv 2000/13/EF, som indeholder listen over ingredienser, der altid skal anføres på mærkningen af fødevarer (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets direktiv 2000/13/EF af 20. marts 2000 om indbyrdes tilnærmelse af medlemsstaternes lovgivning om mærkning af og præsenta- tionsmåder for levnedsmidler samt om reklame for sådanne levnedsmidler (?), særlig artikel 6, stk. 11, tredje afsnit, under henvisning til udtalelser af 6. december 2005 og 15. februar 2006 fra Den Europæiske Fødevaresikkerhedsautoritet, og ud fra følgende betragtninger: (1) — I bilag IIa til direktiv 2000/13/EF er der fastsat en liste over ingredienser, der altid skal anføres på mærkningen af fødevarer, da de kan forårsage uønskede reaktioner hos følsomme personer. (2) I henhold til nævnte direktivs artikel 6, stk. 11, første afsnit, tages listen i bilag Illa systematisk op til revision og ajourføres om nødvendigt på grundlag af den seneste videnskabelige viden. (3) — Som led i denne revision bad Kommissionen Den Euro- pæiske Fødevaresikkerhedsautoritet (EFSA) udtale sig om en eventuel optagelse i bilag IIa af yderligere nogle produkter. (4) — Hvad angår lupin fastslår EFSA i sin udtalelse af 6. december 2005, at denne bælgplante, som der findes 450 arter af, i lang tid er blevet spist i uforarbejdet stand, men at lupinmel i nogle år er blevet tilsat til hvedemel til fremstilling af bagerivarer. Der foreligger dokumentation for direkte — til tider alvorlige — allergiske reaktioner, og undersøgelser viser en relativt stor risiko for kryds- allergi over for lupin hos 30-60 % af dem, der er aller- giske over for jordnødder. ()) EFT L 109 af 6.5.2000, s. 29. Senest ændret ved direktiv 2003/89/EF (EUT L 308 af 25.11.2003, s. 15). (5) > Hvad angår bløddyr (snegle, toskallede bløddyr eller blæksprutter) fastslår EFSA i sin udtalelse af 15. februar 2006, at de som oftest spises i uforarbejdet stand, men at de også anvendes som ingredienser, evt. efter forarbejd- ning, i visse tilberedninger, f.eks. surimi. De allergiske reaktioner, der til tider er alvorlige, berører op til 0,4 % af befolkning, dvs. 20% af samtlige allergitilfælde i forbindelse med fiskevarer. Bløddyrenes primære aller- gene protein, tropomyosin, er det samme som det, der findes i krebsdyr, og der forekommer ofte krydsallergi mellem bløddyr og krebsdyr. (6) — På baggrund af udtalelserne kan det konkluderes, at det er nødvendigt at indsætte lupin og bløddyr i listen i bilag Ia til direktiv 2000/13/EF. (7) — Foranstaltningerne i dette direktiv er i overensstemmelse med udtalelse fra Den Stående Komité for Fødevare- kæden og Dyresundhed — UDSTEDT FØLGENDE DIREKTIV: Artikel 1 I bilaget til direktiv 2000/13/EF indsættes følgende ingredienser: »Lupin og produkter på basis af lupin Bløddyr og produkter på basis af bløddyr«. Artikel 2 1. Medlemsstaterne tillader handel med fødevarer, der er i overensstemmelse med dette direktiv, fra den 23. december 2007. 2. Medlemsstaterne forbyder handel med fødevarer, der ikke er i overensstemmelse med dette direktiv, fra den 23. december 2008. Salg af fødevarer, der ikke er i overensstemmelse med dette direktiv, og som er mærket før nævnte dato, kan dog fortsat sælges, indtil lagrene er tømt.